As **illas Ashmore e Cartier** son un territorio dependente de Australia (**Territory of Ashmore and Cartier Islands**), formado por dous grupos de pequenas illas tropicais deshabitadas, localizadas no Océano Índico, a 320 km ao noroeste de Australia e a 170 km ao sur da illa indonesia de Roti. O grupo fórmano o arrefice de Ashmore (formado polos illotes de West, Middle e East) e a illa de Cartier, que forman parte do Territorio do Norte australiano.

Xeografía
---------

O territorio inclúe 155´4 km² do Arrecife Ashmore (incluíndo os illotes West ou occidental, Middle ou central e East ou oriental, e dúas lagoas dentro do arrecife) e 44 km² do Arrecife Cartier (incluíndo a Illa Cartier) [] Teñen un total de 74´1 km de costa, medida ao longo do bordo exterior do arrecife. Non hai ancoradoiros ou portos, soamente ancoraxe en mar a fóra.

Os illotes de West, Middle e East teñen respectivamente unha superficie de 54 ha, 93 ha e 112 ha (1 hectárea son 0´01 km²). Cartier Island é unha illa de area sen vexetación, cunha superficie de 0,4 ha.

Ashmore Reef é chamado *Pulau Pasir* polos indonesios. Na lingua da illa Roti, chámase *Nusa Solokaek*. Ambos nomes teñen o significado de "Illa de area".

Preto está o arrecife Hibernia, 42 km ao nordeste do arrecife Ashmore, pero non forma parte do territorio, senón que pertence a Australia Occidental Non ten unha zona permanentemente de terra firme, aínda que gran parte dos arrecifes poden verse durante a marea baixa.

Goberno
-------

O territorio adminístrase desde Canberra polo Departamento de Infraestrutura e Desenvolvemento Rexional, que tamén é responsable da administración dos territorios da Illa de Nadal, Cocos (Keeling), Illas do Mar do Coral, Territorio da Baía Jervis e Illa Norfolk. A defensa das Illas Ashmore e Cartier é responsabilidade de Australia, con visitas periódicas da Royal Australian Navy, Royal Australian Air Force e Australian Customs and Border Protection Service. O buque ACV *Ashmore Guardian* atópase estacionado máis ou menos permanentemente no arrecife. As illas tamén son visitados por coidadores temporais e investigadores científicos ocasionais.

O 21 de outubro de 2002, a reserva natural foi recoñecida como unha zona húmida de importancia internacional cando foi designado Sitio Ramsar 1220 baixo o Convención de Ramsar sobre as zonas húmidas.

Debido á súa proximidade a Indonesia, a zona foi un caladoiro tradicional dos pescadores de Indonesia durante séculos, algúns grupos de Indonesia afirman que o arrecife de Ashmore forma parte de Rote Ndao Regency na provincia de East Nusa Tenggara. Con todo, o goberno de Indonesia non parece discutir activamente a posesión do territorio con Australia. a soberanía de Australia está apoiada polo feito de que o territorio non foi administrado por Holanda (antiga potencia colonial de Indonesia), senón polos británicos antes de que fora cedido a Australia.

Un memorando de entendemento entre os gobernos de Australia e de Indonesia permite aos pescadores indonesios acceso aos seus caladoiros tradicionais dentro da rexión sen ningún tipo de trámites de visado formais, con suxeición aos límites.

Notas
-----

1. ↑  The Central Intelligence Agency (2010). *The World Factbook*. Potomac Books, Inc. p. 39. ISBN 978-1-59797-541-4.
2. ↑  "10: External territories". *Legal Risk in International Transactions (ALRC Report 80)*. Australian Law Reform Commission (ALRC), Australian Government. 2006. ISBN 0642254877. Arquivado dende o orixinal o 16 de abril de 2014. Consultado o 2014-04-14.
3. ↑  "Ashmore and Cartier Islands". *Territories of Australia*. Department of the Infrastructure and Regional Development, Australian Government. 2014-01-29. Consultado o 2014-04-14.
4. ↑  Carter, Mike; Clarke, Rohan; Pierce, Frank; Dooley, Sean; Swann, George; Grant, Murray (2010). "Lesser Coucal 'Centropus bengalensis' on Ashmore Reef: First Record for Australia". *Australian Field Ornithology* **27** (3). ISSN 1448-0107. Within the reef are three small islands: West, Middle and east Islands (total land area 54 ha). The largest and most heavily vegetated is West Island...
5. 1 2  Taylor & Francis Group (2004). *The Europa World Year Book 2004* (45th ed.). Europa Publications, Taylor & Francis Group. p. 611. ISBN 978-1-85743-254-1.
6. ↑  "Ashmore Reef National Nature Reserve and Cartier Island Marine Reserve". *Marine Protected Areas*. Department of Sustainability, Environment, Water, Population and Communities, Australian Government. Arquivado dende o orixinal o 2011-07-09.
7. ↑  "A STUDY OF SOCIO-ECONOMIC ISSUES FACING TRADITIONAL INDONESIAN FISHERS WHO ACCESS THE MOU BOX" (PDF). Arquivado dende o orixinal (PDF) o 27 de agosto de 2006. Consultado o 19 de agosto de 2015.
8. ↑  States of Australia Retrieved 2011-06-23
9. ↑  Assistant Director, Territories and Disaster Reconstruction Division (16 de xuño de 2012). "Territories of Australia". Department of Regional Australia, Local Government, Arts and Sport. Arquivado dende o orixinal o 11 de febreiro de 2011. Consultado o 7 de febreiro de 2008.
10. ↑  Annotated Ramsar List.

Ligazóns externas
-----------------

* Reserva Mariña de Isla Cartier
* CIA - The World Factbook -- Ashmore and Cartier Islands Arquivado 09 de maio de 2007 en Wayback Machine.

|  |  |
| --- | --- |
| Control de autoridades | 
* Wd: Q133888
* WorldCat
* VIAF: 139686824
* GeoNames: 2077507
* LCCN: n90679186
* NKC: ge754413

 |